b'\n_START_ARTICLE_\nChristiane Eberhardine de Brandenburg-Bayreuth\n_START_SECTION_\nPrimii ani\n_START_PARAGRAPH_\nA fost primul copil al Margrafului Christian Ernst de Brandenburg-Bayreuth \xc8\x99i a celei de-a doua so\xc8\x9bii, Sophie Louise, fiica lui Eberhard al III-lea, Duce de W\xc3\xbcrttemberg. A fost numit\xc4\x83 dup\xc4\x83 tat\xc4\x83l ei, Christian, \xc8\x99i dup\xc4\x83 bunicul matern, Eberhard. A avut cinci fra\xc8\x9bi mai mici dintre care doar doi au supravie\xc8\x9buit copil\xc4\x83riei. A r\xc4\x83mas apropiat\xc4\x83 de rudele sale din Bayreuth \xc8\x99i a continuat s\xc4\x83-i viziteze dup\xc4\x83 c\xc4\x83s\xc4\x83torie.\n_START_SECTION_\nC\xc4\x83s\xc4\x83torie \xc8\x99i copii\n_START_PARAGRAPH_\nLa 20 ianuarie 1693 s-a c\xc4\x83s\xc4\x83torit cu Frederic Augustus, Duce de Saxonia, fratele mai mic al Electorului Johann Georg al IV-lea al Saxoniei. Mariajul a avut fost unul pur politic \xc8\x99i profund nefericit. Augustus o considera plictisitoare \xc3\xaen timp ce ea a fost \xc8\x99ocat\xc4\x83 \xc8\x99i \xc3\xaendurerat\xc4\x83 de infidelitatea lui constant\xc4\x83._NEWLINE_Trei ani mai t\xc3\xa2rziu, la 17 octombrie 1696, s-a n\xc4\x83scut la Dresda fiul lor, Frederic Augustus. A fost singura sarcin\xc4\x83 de-a lungul a 34 de ani de c\xc4\x83s\xc4\x83torie. Copilul a fost crescut de bunica patern\xc4\x83, Ana Sofia a Danemarcei. Pentru c\xc4\x83 mama lui se \xc4\x83n\xc8\x9belegea bine cu soacra ei, l-a putut vizita frecvent._NEWLINE_So\xc8\x9bul Christianei Eberhardine s-a convertit la catolicism pentru a putea deveni rege al Poloniei \xc3\xaens\xc4\x83 ea a r\xc4\x83mas credincioas\xc4\x83 credin\xc8\x9bei protestante \xc8\x99i nu a fost prezent\xc4\x83 la ceremonia de \xc3\xaencoronare a so\xc8\x9bului ei (ea nu a fost niciodat\xc4\x83 \xc3\xaencoronat\xc4\x83 ca regin\xc4\x83 a Poloniei).\n_START_SECTION_\nRegin\xc4\x83 \xc8\x99i Electoare\n_START_PARAGRAPH_\nChristiane Eberhardine a devenit electoare c\xc3\xa2nd Augustus \xc8\x99i-a succedat fratele ca elector \xc3\xaen 1694. La carnavalul s\xc4\x83rb\xc4\x83torit cu acest\xc4\x83 ocazie, c\xc3\xa2nd membrii cur\xc8\x9bii au mers prin Dresda \xc3\xaembr\xc4\x83ca\xc8\x9bi ca zei \xc8\x99i zei\xc8\x9be, amanta so\xc8\x9bului ei, Maria Aurora von K\xc3\xb6nigsmarck, a participat la procesiune conduc\xc3\xa2nd tr\xc4\x83sura lui Apollo \xc3\xaembr\xc4\x83cat\xc4\x83 ca zei\xc8\x9ba Aurora, \xc3\xaen timp ce ea a participat cu un rol minor ca fiind una dintre fecioarele vestale escort\xc3\xa2nd pe zei\xc8\x9ba Vesta.  \xc3\x8en 1696, Christiane Eberhardine a dat na\xc8\x99tere singurului ei copil, mo\xc8\x99tenitorul tronului, dup\xc4\x83 singura sarcin\xc4\x83 pe parcursul \xc3\xaentregii sale c\xc4\x83s\xc4\x83toriei. _NEWLINE_\xc3\x8en 1697 Augustus a devenit rege al Poloniei. Se pare c\xc4\x83 a nu a discutat cu ea nici despre candidatura sa nici despre convertire. Convertirea a provocat un scandal \xc3\xaen Saxonia, \xc8\x99i a fost obligat s\xc4\x83 garanteze libertatea religioas\xc4\x83 a Saxoniei. Potrivit obiceiului din acele timpuri, Christiane Eberhardine, acum regin\xc4\x83, era de a\xc8\x99teptat s\xc4\x83-l urmeze \xc3\xaen Polonia, s\xc4\x83 devin\xc4\x83 persoana feminin\xc4\x83 cea mai important\xc4\x83 de la curte \xc8\x99i s\xc4\x83 fie \xc3\xaencoronat\xc4\x83 ca regin\xc4\x83 \xc3\xaempreun\xc4\x83 cu el. Din vara anului 1697 p\xc3\xa2n\xc4\x83 la 15 septembrie 1697, Augustus a \xc3\xaencercat s\xc4\x83 negocieze cu ea s\xc4\x83 vin\xc4\x83. Totu\xc8\x99i, Christiane Eberhardine a refuzat s\xc4\x83 participe la \xc3\xaencoronare \xc8\x99i s\xc4\x83 pun\xc4\x83 piciorul \xc3\xaen Polonia \xc3\xaen ciuda faptului c\xc4\x83 tat\xc4\x83l ei s-a aliat cu so\xc8\x9bul ei \xc3\xaencerc\xc3\xa2nd s-o conving\xc4\x83. Potrivit conven\xc8\x9biei pe care Augustus a semnat-o dup\xc4\x83 alegerea sa, el era obligat s-o conving\xc4\x83 s\xc4\x83 se converteasc\xc4\x83, lucru pe care ea l-a refuzat. _NEWLINE_\xc3\x8en martie 1698, Augustus a invitat-o s\xc4\x83 vin\xc4\x83 la Danzig, unde era o mare minoritate protestant\xc4\x83 \xc8\x99i unde o a\xc8\x99tepta tat\xc4\x83l ei s\xc4\x83 se \xc3\xaent\xc3\xa2lneasc\xc4\x83. El i-a promis libertatea de a r\xc4\x83m\xc3\xa2ne protestant\xc4\x83, de a-\xc8\x99i aduce cu ea un cleric protestant at\xc3\xa2ta timp c\xc3\xa2t nu ap\xc4\x83rea public \xc3\xaembr\xc4\x83cat ca un protestant \xc8\x99i c\xc3\xa2t ea nu vizita biserici protestante \xc3\xaen public. Augustus i-a garantat de asemenea, c\xc4\x83 fiul lor va fi \xc3\xaencredin\xc8\x9bat mamei sale protestante, Ana Sofie. Christiane Eberhardine nu a fost de acord cu termenii \xc8\x99i a refuzat s\xc4\x83-\xc8\x99i urmeze tat\xc4\x83l la Danzig \xc8\x99i de acolo la Var\xc8\x99ovia. [2] _NEWLINE_\xc3\x8en aprilie 1698, so\xc8\x9bul \xc8\x99i tat\xc4\x83l ei au semnat un document la Var\xc8\x99ovia promi\xc8\x9b\xc3\xa2nd libertate de religie pentru ea la Danzig \xc8\x99i Thorn, de\xc8\x99i nu public. Tat\xc4\x83l ei s-a dus cu documentul la Dresa \xc8\x99i a \xc3\xaencercat s\xc4\x83 o conving\xc4\x83 s\xc4\x83 se duc\xc4\x83 \xc3\xaen Polonia. \xc3\x8en ciuda \xc3\xaencerc\xc4\x83rilor \xc8\x99i cererilor repetate ale so\xc8\x9bului \xc8\x99i tat\xc4\x83lui ei, Christiane Eberhardine a refuzat s\xc4\x83 plece \xc3\xaen Polonia._NEWLINE_\xc3\x8en timpul domniei sale, Augustus a c\xc4\x83l\xc4\x83torit \xc3\xaentre Polonia \xc8\x99i Saxonia \xc8\x99i \xc3\xaen timpul vizitelor sale \xc3\xaen Saxonia, Christiane Eberhardine ap\xc4\x83rea l\xc3\xa2ng\xc4\x83 el la \xc3\xaendatoririle oficiale. Totu\xc8\x99i, au existat perioade c\xc3\xa2nd ei nu s-au \xc3\xaent\xc3\xa2lnit timp de mai mul\xc8\x9bi ani la r\xc3\xa2nd, cum ar fi peroadele 1700-1703 \xc8\x99i 1714-1717. Augustus a vizitat-o la Pretzsch de fiecare dat\xc4\x83 c\xc3\xa2nd el a c\xc4\x83l\xc4\x83torit la Dresda._NEWLINE_Regina Christiane Eberhardine a tr\xc4\x83it separat de so\xc8\x9bul ei av\xc3\xa2nd propria ei curte la castelul Hartenfels din Torgau unde \xc3\xae\xc8\x99i petrecea iernile \xc8\x99i la castelul Pretzsch verile. Aceast\xc4\x83 ultim\xc4\x83 re\xc8\x99edin\xc8\x9b\xc4\x83 era apropiat\xc4\x83 de cea a soacrei sale, care de\xc8\x9binea custodia fiului ei \xc8\x99i pe care ea \xc3\xael vizita adesea. Ea \xc8\x99i-a vizitat regulat rudele din Bayreuth. A continuat s\xc4\x83 participe la via\xc8\x9ba de la curtea din Dresda ori de c\xc3\xa2te ori era necesar\xc4\x83 prezen\xc8\x9ba ei.'